La lenghe
aragonese e je stade doprade pe prime volte intal consei comunâl di
Uesca / Huesca, la seconde citât dal Aragon. A fâlu a son stâts i
doi conseîrs dal partît nazionalitari Chunta Aragonesista intant
dal lôr discors di insediament. La gnove e à cjapât di sorprese
chei altris conseîrs, là che la reazion plui critiche e je rivade
dai rapresentants Partido Aragonés, formazion regjonaliste di
diestre, intant che la sindiche, espression dal PP, e à domandât ai
doi conseîrs di ufrî ancje la traduzion par spagnûl dal lôr
intervent par che e sedi metude a verbâl. Dal moment che fin cumò
nissun al jere mai intervignût par aragonês, intal consei comunâl
de capitâl dal Alt Aragon al mancje un regolament sul ûs di plui
lenghis intant dai lavôrs dal consei. La cuistion è varà duncje di
jessi frontade intes prossimis riunions de assemblee comunâl.
Font:
Jornalet, 8/05/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn